آلمانیانین باویرا ایالتی‌نین آنسباخ شهرین‌دکی بیر رستوراندا میدانا گلن پارتلامادا، ان آز بیر نفر اؤلدو، 11 نفر یارالاندی.
ایلک ائدیلن آچیقلاما‌لاردا، پارتلاییشین گاز قاچاغین‌دان قایناقلاندیغی بیلدیریلدی.
ایالت ایچ ایشلر ناظیرلیگین‌دن ایسه حادثه‌نین پلان‌لی بیر سالدیری اولا بیله‌جگی ایستیقامتینده آچیقلاما گلدی.
پارتلامانین اولدوغو بؤلگه‌دکی موسیقی فستیوا‌لی لغو ائدیلرکن فعالیت اوچون توپ‌لانان 2 مین نفر بؤلگه‌دن چیخاریلدی.
دیگر طرف‌دن، اؤلکه‌نین مونیخ شهرینده، 22 ژوئیه‌ده، 3-و تورک 9 نفرین اؤلدورولدوگو سلاح‌لی سالدیریلا علاقه‌دار سوروشدورما داوام ائدیر.
ایران اصیل‌لی 18 یاشین‌داکی علی دیوید سونبولی آدلی سالدیرقان، بیر یولداشی حبس اولوندو.
سونبولی‌نین 16 یاشین‌داکی یولداشی‌نین، "سالدیری چاباسین‌دان خبری اولدوغو حالدا پولیسی بیلگیلندیرمدیغی" سببیله حبس اولوندوغو آچیقلاندی.
مونیخ سالدیری نین فاعلی علی دیوید سونبولی‌نین سالدیریسی بیر ایل اول‌دن پلانلاشدیردیغی دا اورتایا چیخدی.
مسئول‌لار، سالدیرقان، 2009-جی ایلده بیر آلمان گنجین 15 نفری اؤلدوردوگو سالدیری‌دان تاثیرلنمیش اولا بیله‌جگی احتیمالی اوزرینده دایانیر.
بو آرادا، سونبولی‌نین پسیکولوژی ناراحات‌لیغی اولدوغو و کئچن ایل 2 آی مدتله معا‌لیجه گؤردوگو آچیقلاندی.
بو آرادا مونیخ سالدیری‌نین آردین‌دان یاس داوام ائدیر.
حادثه یئرینه آخین ائدن‌لر، قوربان‌لاری خاتیرلاییر.
آجی‌لی شهر ساکین‌لری، سالدیریدا اؤلن‌لرین خاطره‌سینه چیچک‌لر قویوب شام‌لار یاندیریر.
کیلسه‌لرده ده اؤلن‌لر اوچون دعا ائدیلیر.
